Държавен вестник, бр. 84, 2025 г., стр. 17

БРОЙ  84	
Д Ъ Р Ж А В Е Н  В Е С Т Н И К 	
СТР.  17   
– въвеждане на проверка на изхода и/или 
прилагане на ограничения за излизане 
на лица от засегнатите райони.
2. Препоръките, издадени от СЗО към 
държавите – страни по МЗП, по отношение 
на багажи, товари, контейнери, транспортни 
средства, стоки и пощенски пратки, могат да 
включват следните съвети:
– не се препоръчват специфични здравни 
мерки;
– преглед на митническата декларация и 
маршрута;
– извършване на инспекции;
– преглед на доказателствата за мерките, 
предприети при отпътуване или при 
транзитно преминаване за отстраняване 
на инфекцията или контаминацията;
– извършване на обработка на багажа, 
товара, контейнерите, транспортните 
средства, стоките, пощенските пратки 
или човешките останки, за да се отстра­
ни инфекцията или контаминацията, 
включително векторите и резервоарите;
– използване на специфични здравни мерки 
за осигуряване на безопасна работа с чо­
вешки останки и тяхното транспортиране;
– прилагане на изолация или поставяне 
под карантина;
– изземване и унищожаване на заразени 
или замърсени, или съмнителни бага­
жи, товари, контейнери, транспортни 
средства, стоки или пощенски пратки 
при контролирани условия в случай на 
невъзможност за успешната им обработка 
или процедиране;
– да се откаже заминаване или влизане.
3. Препоръките, издавани от СЗО към 
държавите – страни по МЗП, отчитат, когато 
е уместно, необходимостта от:
a) улесняване на международните пътува­
ния, особено на здравни работници и 
лица, работещи в сферата на здравео­
пазването и грижите, както и на лица в 
животозастрашаващи или хуманитарни 
ситуации; тази разпоредба не засяга 
член 23 от настоящите Правила; и
b) поддържане на международни вериги 
за доставки, включително за съответ­
ните здравни продукти и хранителни 
доставки.
Ч А С Т  I V  – ВХОДНИ ПУНКТОВЕ
Член 19. Общи задължения
В допълнение към останалите задължения, 
предвидени в настоящите Правила, всяка 
държава – страна по МЗП, следва:
a) да гарантира, че основните капацитети, 
посочени в Част В от Приложение 1 
за определените входни пунктове, са 
изградени в рамките на срока, пред­
виден в член 5, параграф 1 и член 13, 
параграф 1;
b) да определя компетентните органи на 
всеки определен входен пункт на тери­
торията на страната; и
c) при поискване да предоставя на СЗО, 
доколкото е възможно, в отговор на 
конкретен потенциален риск за об­
щественото здраве, съответните данни 
относно източниците на инфекция или 
контаминация, включително вектори и 
резервоари, на своите входни пунктове, 
които биха могли да доведат до между­
народно разпространение на болестта. 
Член 20. Летища и пристанища
1. Държавите – страни по МЗП, определят 
летищата и пристанищата, които ще изградят 
основните капацитети, предвидени в Част В 
от Приложение 1.
2. Държавите – страни по МЗП, гарантират, 
че сертификатите за освобождаване от здравен 
контрол на кораб и сертификатите за здравен 
контрол на кораб се издават в съответствие 
с изискванията на член 39 и образеца, даден 
в Приложение 3.
3. Всяка държава – страна по МЗП, изпраща 
на СЗО списък на пристанищата, които имат 
право да предлагат:
a) издаването на сертификати за здравен 
контрол на кораб и предоставянето на 
услугите, посочени в приложения 1 и 3; 
или
b) издаването само на сертификати за 
освобождаване от здравен контрол на 
кораб; и
c) удължаване на срока на валидност 
на сертификата за освобождаване от 
здравен контрол на кораб за период от 
един месец до пристигането на кораба 
в пристанището, в което може да бъде 
получен сертификатът.
Всяка държава – страна по МЗП, инфор­
мира СЗО за всички промени, които могат да 
настъпят в статута на изброените пристани­
ща. СЗО публикува информацията, получена 
съгласно настоящия параграф.
4. По искане на съответната държава – стра­
на по МЗП, СЗО може да организира изда­
ването на сертификат след провеждане на 
съответна проверка, че дадено летище или 
пристанище на нейна територия отговаря на 
изискванията, посочени в параграфи 1 и 3 от 
настоящия член. Тези сертификати могат да 
бъдат предмет на периодично преглеждане от 
страна на СЗО след консултации с държава­
та – страна по МЗП.